S-360/2023

Mál þetta, sem dómtekið var 2. maí sl., var höfðað með ákæru lögreglustjórans á höfuðborgarsvæðinu þann 31. janúar 2023 á hendur ákærða, B-kk-þgf F-kk-þgf S-kk-þgf, kt. [...];

„I.

Fyrir umferðarlagabrot með því að hafa, mánudaginn 11. júlí 2022, ekið bifreiðinni [...] sviptur ökurétti um Miklubraut við Sæbraut í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2022-037568

II.

Fyrir umferðarlagabrot með því að hafa, sunnudaginn 7. ágúst 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 45 ng/ml, kókaín 360 ng/ml, díazepam 75 ng/ml, klónazepam 5,8 ng/ml og nordíazepam 89 ng/ml) um Hlíðarberg við Staðarberg í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2022-042335

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.”Með ákæru útgefinni þann 21. febrúar 2023 var annað sakamál, sem fékk númerið S - 544/2023 hér fyrir dómi, höfðað af lögreglustjóranum á höfuðborgarsvæðinu gegn ákærða ;

„fyrir umferðarlagabrot með því að hafa, sunnudaginn 9. október 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 45 ng/ml, kókaín 70 ng/ml og tetrahýdrókannabínól 1,0 ng/ml) um Bústaðaveg í Reykjavík, þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2022-054917

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Við fyrirtöku máls þessa 2. mars sl. var mál nr. S- 554/2023 sameinað málinuen við fyrirtöku málsins þann 2. maí sl. féll ákæruvaldið frá ákæruefni í ákæru útgefinni þann 21. febrúar 2023.

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 2. mars síðastliðinn og játaði brot sín samkvæmt ákæru dags. 31. janúar 2023 án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða. Ákærði er fæddur [...] og á að baki nokkurn sakaferil samkvæmt framlögðu sakavottorði dagsettu 30. janúar 2023. Við ákvörðun refsingar ákærða nú er sérstaklega til þess að líta að ákærða var með dómi Héraðsdóms Suðurlands dags. 28. nóvember 2013 gert að greiða 270.000 króna sekt og að þola 18 mánaða ökuréttarsviptingu meðal annars vegna aksturs undir áhrifum ávana- og fíkniefna. Með dómi Héraðsdóms Suðurlands dags. 5. júní 2014 var ákærða gert að greiða 260.000 króna sekt og að þola 2 ára ökuréttarsviptingu vegna akstur sviptur ökurétti og undir áhrifum ávana- og fíkniefna. Þá gekkst ákærði undir greiðslu sektar að fjárhæð 100.000 krónur hjá embætti lögreglustjórans á höfuðborgarsvæðinu hinn 24. júlí 2015 fyrir að aka sviptur ökurétti.

Með dómi Héraðsdóms Reykjaness dags. 23. mars 2016 var ákærði dæmdur í 5 mánaða fangelsi, þar af 2 mánuði skilorðsbundið og honum var gert að þola ævilanga ökuréttarsviptingu meðal annars vegna aksturs sviptur ökurétti og aksturs undir áhrifum ávana- og fíkniefna, en um var að ræða hegningarauka að hluta. Með dómi Héraðsdóms Reykjaness dags. 15. desember 2017 var ákærði dæmdur í 7 mánaða fangelsi, þar af 4 mánuði skilorðsbundið og honum var gert að þola ævilanga ökuréttarsviptingu meðal annars vegna aksturs sviptur ökurétti og aksturs undir áhrifum ávana- og fíkniefna. Með dómi Héraðsdóms Reykjaness dags. 17. maí 2019 var ákærði dæmdur í 18 mánaða fangelsi og honum var gertað þola ævilanga ökuréttarsviptingu meðal annars vegna aksturs sviptur ökurétti og aksturs undir áhrifum ávana- og fíkniefna, en um var að ræða hegningarauka að hluta. Þann 3. júlí 2021 var ákærða veitt reynslulausn í 2 ár af eftirstöðvum refsingar, 270 dögum. Að öðru leyti hefur sakaferill ákærða ekki áhrif við ákvörðun viðurlaga í máli þessu.

Ákærði er nú fundinn sekur um umferðarlagabrot með því að hafa ekið í tvígang sviptur ökuréttindum, þar af í annað skiptið einnig undir áhrifum ávana- og fíkniefna. Brot hans teljast nú, hvort um sig, að framangreindu virtu, ítrekuð í sjötta sinn. Með þeim brotum sem ákærði er sakfelldur fyrir í máli þessu, hefur hann rofið skilyrði þeirrar reynslulausnar sem honum var veitt þann 3. júlí 2021 og er hún því tekin upp og dæmd með í máli þessu með vísan til 1. mgr. 82. gr. laga nr. 15/2016 um fullnustu refsinga nr. 15/2016, sbr. 60. gr. og 1. mgr. 77. gr. almennra hegningarlaga nr. 19/1940. Með hliðsjón af framangreindu, atvikum máls, 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 19 mánuði. Ekki er efni tilað skilorðsbinda refsinguna.

Í ljósi framangreinds og með vísan til 99. og 101. gr. umferðarlaga nr. 77/2019, er ævilöng svipting ökuréttar ákærða áréttuð.

Með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 4 89.482 krónur. Um er að ræða kostnað vegna blóðtökuvottorðs, matsgerðar og rannsóknar rannsóknarstofu í lyfja- og eiturefnafræði og þóknun skipaðs verjanda ákærða fyrir dómi, H-kk-ef G-kk-ef Þ-kk-ef lögmanns, 271.188 krónur að meðtöldum virðisaukaskatti.

Af hálfu ákæruvaldsins fór K-x-x K-x-x saksóknarfulltrúi með málið.

Dóm þennan kveður upp Þ-kk-nf H-kk-nf Þ-kk-nf héraðsdómari.

DÓMSORÐ:

Ákærði, B-kk-nf F-kk-nf S-kk-nf, sæti fangelsi í 19 mánuði.

Ákærði er sviptur ökurétti ævilangt.

Ákærði greiði 489.482 krónur í sakarkostnað, þar meðtalda þóknun skipaðs verjanda síns, H-kk-ef G-kk-ef Þ-kk-ef lögmanns, 271.188 krónur að meðtöldum virðisaukaskatti.

Þ-kk-nf H-kk-nf Þ-kk-nf